05 octombrie 2021

**Comunicat de presă**

**In Monitorul Oficial, Partea I, Nr. 9745, din 04.10.2021, au fost publicate urmatoarele acte normative:**

***Ordonanța de urgență nr.110/2021, prvind acordarea unor zile libere platite parintilor si altor categorii de persoane in contextul raspandirii coronavirusului SARS-CoV-2 prevede următoarele****:*

* Se acordă zile libere unuia dintre părinți pentru supravegherea copiilor cu vârsta de până la 12 ani și cu vârsta de până la 26 de ani, dacă aceștia sunt cu dizabilități, înscriși în cadrul unei unități de învățământ sau de educație timpurie antepreșcolară.
* Prevederile se aplică pe perioada stării de alertă, dar nu mai târziu de finalizarea cursurilor anului școlar 2021 – 2022, fără a se include vacanțele, în situația limitării sau suspendării activităților didactice care presupun prezența efectivă a copiilor în unitățile de învățământ și unitățile de educație timpurie antepreșcolară, unde aceștia sunt înscriși, în condițiile prevăzute în ordinul comun al ministrului educației și al ministrului sănătății .
* Părinții care primesc aceste zile libere trebuie să îndeplinească cumulativ următoarele condiții:
  + Au copii cu vârsta de până la 12 ani sau cu vârsta de până la 26 de ani, dacă aceștia sunt cu dizabilități;
  + Celălalt părinte nu beneficiază, la rândul său, de zile libere sau, după caz, părintele care solicită acordarea de zile libere se află în una din situațiile prevăzute la articolul 3 din Legea 277/2010 privind alocația pentru susținerea familiei;
  + Locul de muncă ocupat nu permite munca la domiciliu sau telemuncă.

Indemnizație pentru fiecare zi liberă acordată este venit asimilat salariilor și este în cuantum de 75% din salariul de bază corespunzător unei zile lucrătoare, dar nu mai mult de corespondentul pe zi la 75% din câștigul salarial mediu brut, utilizat la fundamentarea bugetului asigurărilor sociale de stat, adică 3.147 de lei.

Pentru verificarea faptului că minorii pentru care părinții solicită zile libere și acordarea indemnizației aferentă acestora sunt înscriși în unitățile de învățământ, în care activitatea didactică se limitează sau se suspendă, inspectoratele școlare au obligația ca în termen de maximum 10 zile de la emiterea acestei decizii de închidere sau suspendare a cursurilor să transmită la Agențiile pentru Ocuparea Forței de Muncă lista nominală cu elevii, inclusiv copiii din sistemul de educație antepreșcolară, pe unități de învățământ.

***Ordonanța de urgență nr.111/2021 pentru stabilirea unor masuri de protectie sociala a nagajatilor si a altor categorii profesionale in contextul interzicerii, suspendarii ori limitarii activitatilor economice, determinate de situatia epidemiologica generata de raspandirea coronavirusului SARS-CoV-2,*** prin care este reintrodusa masura somajului tehnic, adica indemnizatia de 75% din salariul de baza pentru perioada suspendarii temporare a contractului individual de munca - art.52 alin.(1) lit.c, din Legea nr.53/2003 - Codul Muncii.

**Categorii de beneficiari:**

* Salariatii angajatorilor care intrerup activitatea temporar, total sau partial, in contextul cresterii incidentei raspandirii coronavirusului SARS-CoV-2 si al masurilor pentru dimuarea impactului tipului de risc prevazute de hotararile Guvernului pentru prelungirea starii de alerta pe teritoriul Romaniei.
* Salariatii angajatorilor a caror activitate a fost suspendata ca urmare a anchetei epidemiologice efectuate de directiile de sanatate publica judetene, respectiv a municipiului Bucuresti, cu exceptia salariatilor aflati in concediu medical si care primesc indemnizatia de asigurari sociale.

Indemnizatia somaj tehnic se calculeaza pentru numarul de zile in care activitatea a fost suspendata, dar nu mai tarziu de 31 decembri 2021 si este supusa impozitarii si platii contributiilor sociale obligatorii, cu exceptia contributiei asiguratorie pentru munca, conform prevederilor Legii nr.227/2015 privind Codul fiscal.

Nota: Modelul documentatiei, prin care va fi solicitata acordarea sumelor necesare platii indemnizatiei de somaj tehnic, va fi aprobat prin ordin al ministrului muncii si protectiei sociale in termen de 10 zile lucratoare de la intrarea in vigoare a prezentei ordonante de urgenta.

DIRECTOR EXECUTIV

OPREA NELU IONEL

Intocmit

Cirjan-Marinescu Mihaela